Richard Roundtree

Richard Roundtree (1942–2023) var en amerikansk skuespiller kjent fra filmen Shaft – Bandekrig i Harlem (1971) og dens oppfølgere. Han var ansett som ledende mannlige skuespilleren innen blaxploitation i 1970-årene.

Han spilte i 70 filmer og i over 80 tv-produksjoner i løpet av karrieren. Han spilte også i en del sceneoppsetninger.

Roundtree startet karrieren som modell, men etter noen år begynte han å fatte interesse for skuespill og i 1967 ble han med i teatergruppen Negro Ensemble Company. Etter noen biroller fikk han i 1970 hovedrollen som Jack Johnson i stykket The Great White Hope (1970).

I 1971 fikk han rollen som den uortodokse svarte politimannen John Shaft i filmen Shaft – Bandekrig i Harlem (hans filmdebut). Filmen ble hans store gjennombrudd og han gjentok rollen i fire oppfølgere: Shaft rydder opp (1972), Shaft i Afrika (1973), Shaft (2000) og Shaft (2019), samt i fjernsynsserien Shaft (1973–1974). Han gjorde seg ellers bemerket i filmer som Jordskjelvet (1974), Man Friday (1975), Game for Vultures (1979), Inchon (1981), Q (1982), Maniac Cop (1988), Se7en (1995), Georg, junglens konge (1998) og What Men Want (2019).

Hans fjernsyndebut var i tv-filmen Parachute to Paradise (1972). Han hadde deretter større roller i tv-serier som A.D. (1984), Outlaws (1986–1987) og Being Mary Jane (2013–2019). I tillegg hadde han rekke gjesteopptredener i serier og spilte i flere tv-filmer.

 Referanser 

 Eksterne lenker 


 Richard Roundtree's profile at Industry Central Website

Kategori:Skuespillere fra USA
Kategori:Personer fra New Rochelle
Kategori:Utøvere av amerikansk fotball fra USA